Die wêreld se tweede beste speler, Rafael Nadal, is weer terug op die oefenbaan.
Die Spaanse ster het in 'n video gesê dat hy dankbaar is om weer te mag oefen.
"Ek is uiteindelik weer terug op die baan en ek is super bly dat die kinders ook weer by die Rafael Nadal-akademie kan oefen. Hulle is gelukkig en dit is die belangrikste vir my," het Nadal gesê.
Onder normale omstandighede sou hy nou besig gewees het om sy 13de Franse Ope-titel op Roland-Garros in Parys te jaag, maar in die Covid-19-era was hy vir lank op die kantlyn.
In 'n verklaring het die organiseerders van die Franse Ope gesê dat hulle kyk om die toernooi op 20 September tot 4 Oktober vanjaar aan te bied.
Intussen lyk dit asof die T20-Wêreldbeker 'n "te groot gesondheidsrisiko" sal wees om Oktober in Australië aan te bied.